
WBS, OBS, CBS 

KREIRANJE POZICIJE POSLA (WBS - Work Breakdown Structure) 

WBS tehnika pokazuje poslove i zadatke koje treba uraditi da bi se jedan poduhvat završio. WBS tehnika 
omogućava da se projekat raščlani na nekoliko tehnološki zaokruženih delova (ili faza), odnosno 
podcelina, zatim da se ove podceline dalje raščlanjuju na niže tehnološki zaokružene delove i tako redom 
dok se ne dođe do aktivnosti tj. poslova koji predstavljau najniži upravljački nivo u smislu upravljanja 
realizacijom projekta. Svaki projekat ima sopstveni WBS. 




Slika 1: Blok šema WBS-a za projekat izgradnje fabrike 



Realnost je da je najkorisniji prvi korak koji možete napraviti po pitanju upravljanja projektom bilo koje 
veličine da razložite njegov obuhvat definisan kako je to gore navedeno, na neki jasan i logičan način. 
Ova aktivnost bi trebala da se realizuje otprilike ovako: 1. po geografskim lokacijama, ako je to 
primenljivo, 2. po vremenski definisanim fazama, 3. po međurezultatima ili krajnjim rezultatima, 4. prema 
strukturi, procesima, sistemima ili komponentama sistema/uređaja. I na kraju prema proizvodima koji se 
mogu dovesti u vezu sa potrebnim Ijudskim veštinama ili resursima. 

Kada imamo ove informacije, u poziciji smo da možemo početi da pričamo o potrebnom radu i 
aktivnostima koje treba realizovati po pitanju svakog od ovih elemenata! Dakle, čini se da bi ovih pet 
elemenata koje smo upravo opisali bilo primerenije zvati "Scope Breakdovvn Structure" (SBS), ili nekim 
sličnim imenom, a WBS baziran na aktivnostima nekako prirodno zatim nalazi svoje pravo mesto. 

OBS (Organization Breakdovvn Structure) DIJAGRAM 

OBS tehnika je metod struktuiranja jedne organizacije, odnosno njene organizacione strukture na 
određene poslove i zadatke i određivanje izvršioca tih poslova i zadataka. Preciznije rečeno, WBS 
dijagram pokazuje poslove koje u okviru jednog projekta treba uraditi, a OBS dijagram pokazuje ko je 
sposoban da uradi te poslove i zadatke. 

OBS dijagram je hijerarhijski orjentisan i pokazuje formalne odnose u jednoj organizaciji, odnosno 
pokazuje odgovornost pojedinaca iz jedne organizacije u realizaciji određenog projekta. 




Slika 2: Primer OBS structure 



Cost Breakdovvn Structure (CBS) 



Prvi korak u kreiranju budžeta troškova projekta je formiranje liste troškovnih centara (CBS). To je baza 
(struktura) za izradu budžeta i kasniju kontrolu troškova. CBS je povezan sa VVork Breakdovvn Structure 
(WBS) i Organization Breakdovvn Structure (OBS). CBS je kodna struktura koja se koristi da identifikuje i 
prikupi odgovarajuće troškove za svaki radni paket/aktivnost na projektu. U razvoju ili primeni sistema 
troškovnih centara na projektu neophodno je na nivou firme uspostaviti jednistven šifarnik i listu 
troškovnih centara da bi se ostvarila lakša komunikacija između različitih delova firme koji će koristiti ovaj 
sistem što se odnosi na tehnički sektor (operativu i tehničku pripremu) i knjigovodstvo. CBS se definiše za 
direktne i indirektne troškove. 

Spisak troškovnih centara za direktne troškove je za svaki projekat jedinstven i zavisi od: 



• Cilja projekta (njegove krajnje funkcije) - izgradnja naftnog polja imaće potpuno različit CBS od projekta 
izgradnje hotela ili aerodroma; 



• Vrednosti pozicija iz predračuna radova - treba obratiti pažnju na pozicije iz predračuna radova koje 

procentualno imaju najveće ućešće u troškovima projekta i njima dodeliti zasebne troškovne centre. 
Ostale pozicije mogu da se grupišu, tako što će jedan troškovni centar pokrivati više pozicija; 

• Tehnologije radova - ako postoje pozicije u predmeru koje su bitne u tehnološkom aspektu i zna se da 

će one biti na kritičnom putu u dinamici radova (kao što je oplata na projektima visokogradnje), tada takve 
aktivnosti treba smatrati od posebne važnosti i dodeliti zasebne troškovne centre; 

• Značajne količine radova - postoje aktivnosti koje nisu na kritičnom putu, ali su kao reprezentativni 
uzorak značajne, te se stvarni troškovi po jedinici mere i produktivnosti mogu iskoristiti za buduće ponude 
i poslove. 

Može se reći da je CBS za indirektne troškove projekta uglavnom isti, a razlike se odnose na izgradnju 
smeštajnih kapaciteta, ako je gradilište izvan gradskog područja, te izgradnju pogona (separacija, fabrika 
betona...). 

